CELEX: 32016R0758
Language: sk
Date: 2016-02-04 00:00:00
Title: Delegované nariadenie Komisie (EÚ) 2016/758 zo 4. februára 2016, ktorým sa mení nariadenie Európskeho parlamentu a Rady (EÚ) č. 1315/2013, pokiaľ ide o úpravu prílohy III k uvedenému nariadeniu (Text s významom pre EHP)

14.5.2016   
            
            
               SK
            
            
               Úradný vestník Európskej únie
            
            
               L 126/3
            
         DELEGOVANÉ NARIADENIE KOMISIE (EÚ) 2016/758
   zo 4. februára 2016,
   ktorým sa mení nariadenie Európskeho parlamentu a Rady (EÚ) č. 1315/2013, pokiaľ ide o úpravu prílohy III k uvedenému nariadeniu
   (Text s významom pre EHP)
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Európskeho parlamentu a Rady (EÚ) č. 1315/2013 z 11. decembra 2013 o usmerneniach Únie pre rozvoj transeurópskej dopravnej siete a o zrušení rozhodnutia č. 661/2010/EÚ (1), a najmä na jeho článok 49 ods. 6,
   keďže:
   
               (1)
            
            
               Nariadením (EÚ) č. 1315/2013 sa stanovuje možnosť upraviť orientačné mapy transeurópskej dopravnej siete (TEN-T) predĺženej do konkrétnych susedných krajín na základe dohôd na vysokej úrovni medzi Úniou a dotknutými susednými krajinami týkajúcich sa sietí dopravnej infraštruktúry.
            
         
               (2)
            
            
               Na samite 6 krajín západného Balkánu vo Viedni bola 27. augusta 2015 odsúhlasená dohoda na vysokej úrovni medzi Úniou a krajinami západného Balkánu (Albánsko, Bosna a Hercegovina, Kosovo, bývalá Juhoslovanská republika Macedónsko, Čierna Hora a Srbsko) o úprave orientačného rozšírenia máp súhrnnej siete TEN-T, ako aj o určení spojení základnej siete na mapách súhrnnej siete. Dohoda sa týka trás železničných a cestných sietí, ako aj prístavov a letísk. Úpravou orientačných máp súhrnnej siete, a najmä určením orientačnej základnej siete by sa Únii umožnilo lepšie zamerať spoluprácu s krajinami západného Balkánu, a to aj z hľadiska finančnej podpory.
            
         
               (3)
            
            
               V rámci spoločného výboru zriadeného Dohodou o Európskom hospodárskom priestore sa 30. októbra 2015 dosiahla dohoda na vysokej úrovni medzi Úniou a Islandom a Nórskom o úprave orientačného rozšírenia máp súhrnnej siete TEN-T v týchto krajinách. Úprava sa týka niekoľkých úprav máp siete ciest, prístavov a letísk, aby presnejšie zodpovedali vytýčeniu orientačnej siete TEN-T podľa metodiky TEN-T (2).
            
         
               (4)
            
            
               Nariadenie (EÚ) č. 1315/2013 by sa preto malo zodpovedajúcim spôsobom zmeniť,
            
         PRIJALA TOTO NARIADENIE:
   Článok 1
   Príloha III k nariadeniu (EÚ) č. 1315/2013 sa mení v súlade s prílohou k tomuto nariadeniu.
   Článok 2
   Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.
   
      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 4. februára 2016
      
         
            Za Komisiu
         
         
            predseda
         
         Jean-Claude JUNCKER
      
   
   
      (1)  Ú. v. ES L 348, 20.12.2013, s. 1.
   
      (2)  SWD(2013) 542 final.
   
      PRÍLOHA
      Príloha III k nariadeniu (EÚ) č. 1315/2013 sa mení takto:
      
                  1.
               
               
                  Bod 11.1 sa nahrádza takto:„  “
            
                  2.
               
               
                  Bod 11.2 sa nahrádza takto:„  “
            
                  3.
               
               
                  Bod 11.3 sa nahrádza takto:„  “
            
                  4.
               
               
                  Bod 11.4 sa nahrádza takto:„  “
            
                  5.
               
               
                  Bod 13.1 sa nahrádza takto:„  “
            
                  6.
               
               
                  Bod 13.2 sa nahrádza takto:„  “
            
                  7.
               
               
                  Bod 13.3 sa nahrádza takto:„  “
            
                  8.
               
               
                  Bod 13.4 sa nahrádza takto:„  “